钦定古今图书集成/明伦汇编/官常典/第516卷 > 阿徒罕
## 钦定古今图书集成/明伦汇编/官常典/第516卷 > 阿徒罕

按《金史》本传：“阿徒罕，温迪罕部人。年十七，从撒改、斡
带等讨平诸部，皆身先力战。高丽筑九城于曷懒甸，
斡塞御之，阿徒罕为前锋。高丽有屯于海岛者，阿徒
罕率众三十人夜渡，焚其营栅战舰，大破之，遂下驼
吉城。既而八城皆下，功最。辽兵自宁江州东门出，阿
徒罕逆击，尽殪之，以功授谋克。从攻黄龙府，力战，身”
被数十创，竟登其城。后与乌论石准援照散城，阿徒
罕请乘不备急击之，遂夜过益褪水，诘朝大败之。斡
鲁上其功，赐币与马。天辅四年五月，疾病，赐良马一
匹，诏曰：“汝安则乘之。”年六十五卒。上悼惜之，遣使吊
祭，以马为赠。阿徒罕为人孝悌，好施惠，健捷善弋猎，
至角抵击鞠，咸精其能。